open-index/open-wikipedia-markdown huggingface dataset:
Zeelandia

**Zeelandia**, baita **Zeelanda Berria kontinentea** izenaz ere ezaguna, antzinako kontinente bat da, orain %93a itsas azpian dagoena Ozeano Barean. 3.500.000&nbsp;km² ditu, Australiaren azaleraren erdia ia.

Zeelanda Berria kontinente honen zati txikia da, orain itsas maila gainetik dagoena. Itxuraz, luzea eta estua da, Zeelanda Berriaren antzera. Duela 25 milioi urte hasi ziren plaka tektonikoen mugimendu bortitzek banandu zuten. Zeelandiaren itsas azpiko zatiak hauek dira: Lord Howe goragunea, Challenger goi-ordokia, Campbell goi-ordokia, Norfolk bizkarra eta Chatham goragunea.

Zeelandian kostaldeko arrantza egiten da eta eskualde batzuetan meategiak egin daitezke etorkizunean.

## Kanpo estekak 
* *The coast and beyond* artikulua, Zeelandia kontinentearen mapa barne
Hellín

**Hellín** Albaceteko probintzian dagoen udalerria da. 2007an 30.366 biztanle zituen. Bisigodoen garaian sorturiko herria da, historia handikoa. Iberoen hainbat aztarna aurkitu dira. Udalerriak Hellin herriguneaz gain honako pedaniak ere baditu: Agra, Agramón, Cancarix, Cañada de Agra, Isso, Las Minas, Minateda, La Horca, Mingogil, Nava de la Campana, Uchea eta Rincón del Moro.

## Herritar ospetsuak 
* Ginés de Boluda, musikagilea
* Juan Carlos Izpisúa Belmonte, biokimikaria
* Josico, futbolaria
* Manuel Castells, soziologoa

## Alkateen zerrenda 
## Demografia 
## Herri eta hiri senidetuak 
* 

## Kanpo estekak 
*  Hellingo udalaren webgunea.
Pond Inlet

**Pond Inlet** 1.220 biztanle dituen Nunavuteko (Kanada) komunitatea da. Baffin uhartean kokatua da eta **Mitimatilik** edo **Tununiq** izenekin ere ezagutua da. 72. paralelotik iparrera biztanle gehien dituen giza-asentamendua da, eta Qikiqtaalukeko eskualdearen barnean dago. Herriaren izena, 1818. urtean jarri zen, John Pond astronomilariaren omenez.

## Inguru naturala eta ekonomia 
Herrixkako iharduera ekonomiko nagusia, gobernuarekin erlazionaturiko iharduerak dira. Horrez gain, turismoak garrantzi handia dauka, eta Kanadako herrixkarik ederrenetakotzat hartu izan da askotan. Pond Inlet Sirmilik Parke Nazionalaren barnean dago, herrixkatik hurbil dagoen Sirmilik glaziarraren izena hartzen du.

## Klima 

## Ikus, gainera 
* Baffin uhartea

## Erreferentziak 
## Kanpo estekak 
*  Sirmilikeko Parke Nazionala.
Dios le Guarde

**Dios le Guarde** Salamancako probintzian dagoen udalerria da. 2009ko urtarrilaren 1eko erroldaren arabera 175 biztanle zituen.

## Ikus, gainera 
* Salamancako udalerrien zerrenda

## Kanpo estekak 
*  Udalerriari buruzko informazioa Salamancako aldundiaren webgunean.
Henrike I.a Ingalaterrakoa

**Henrike I.a** (Selby, Yorkshire1068 inguru – Lyons-la-Forêt, Normandia, 1135eko abenduaren 1), **Henrike I.a Beauclerc** ere deitua, Ingalaterrako erregea izan zen 1100-1135 bitarteko urteetan.

## Bizitza 
Gilen Konkistatzailearen laugarren semea izan zen, Ingalaterran jaio zen lehena. 1100ean, anaia Gilen II.a hil ostean, jaso zuen Ingalaterrako koroa. Alabaina, Roberto anaia zaharrenak tronua aldarrikatu zion. Henrikek 1106ko Tinchebraiko guduan garaitu zuen. Roberto bizitza osorako espetxeratu zuen eta Normandiako dukerria Henrikeren esku geratu zen. *Beauclerc* ezizena jaso zuen liburuekiko interesarengatik.

Justizia eta zerga sistemetan aldaketa andana egin zuen. Bere erregealdian normandiarren eta anglo-saxoien arteko aldeak desagertzen hasi ziren. Erregea bera saxoi noble baten alabarekin ezkondu zen. Elizarekin bakea hitzartu zuen, anaiarekin izandako gatazken ostean.

Bere emazte Matilde 1118an hil zen. Gizonezko oinordeko baten beharrak eraginda, 1122ko urtarrilaren 29an Adeliza Lovainakoarekin ezkondu zen, Westminster abadian. Adelizak 17 urte baino ez zituen ezkontzerakoan. Bikoteak ez zuen lortu seme-alabarik izatea.

Normandian hil zen, Lyons-la-Forêt hirian, Rouendik hurbil, 1135eko abenduaren 1ean, 67 urte zituela. Readingeko abadian ehortzi zuten. Seme legitimo bakarra 1120an hila baitzen, alaba Matilde utzi zuen oinordeko, baina Eztebe Bloiskoa izan zen hurrengo erregea, eta gerra zibila piztu zen.

## Erreferentziak
Almansa

**Almansa** Albaceteko probintziako (Gaztela-Mantxa, Espainia) ekialdeko udalerri bat da. 2015an 24.837 biztanle zituen. Musulmanen garaian sorturiko herria da, historia handikoa. 1241ean kristauen esku geratu zen, eta 1476an Gaztelari batu zitzaion. Espainiako Levante eskualdearen eta goi-lautadaren arteko komunikaziogune garrantzitsua da.

## Inguru naturala 
Geografikoki, Almansa, 700 metro inguruan kokatzen den lautada batean dago. Iberiar penintsulako periferiatik goi-lautadara igarotzeko pasabide naturala da. Kokagune berezi horrek, izaera estrategikoa eman dio Almansari, eta Valentzia eta Madrilen arteko komunikazio ardatzaren erdian dago.

## Demografia 
Almansak 24.837 biztanle ditu, 2015ko urtarrilaren 1eko datuen arabera. Biztanleriaren hazkundea jarraia izan da XX. mende osoan zehar. Hazkunde hori, mantsoa izan zen mendearen azken erdian, eta 1940ko hamarkadatik 1950eko hamarkadara eten egin zen. Izan ere, garai hartan Almansako biztanle askok tamaina handiagoko Albacetera emigratzeko joera zeukaten.

Dena den, garraioak hobetu eta herrian hainbat azpiegitura eraikitzearekin batera, inguruko herri txikiagoetako biztanleriaren jomuga bihurtu zen Almansa. XX. mendearen bigarren erdian, eta batez ere 2000. urtetik aurrera, Almansak etengabeko hazkundea bizi izan du, hegoamerikar immigrazioa dela eta.

## Ikus, gainera 
* Almansako gudua

## Kanpo estekak 
*  Almansako udalaren webgune ofiziala
Alcoi

**Alcoi** (gaztelaniaz *Alcoy* eta ofizialki *Alcoi/Alcoy*) Valentziar Erkidegoko udalerria da, Alcoià eskualdean eta Alacanteko probintzian kokatua. Eskualdeari izena ematen dio eta bere hiriburu eta hiri nagusia da.

2006an 60.590 biztanle zituen. Eskualdea populatua egon da neolitikotik. Bertan margoak eta aztarnategiak aurkitu dira eta herri gisa 1256an sortu zen.

## Inguru naturala 
Udalerria Mariolako mendilerroa, Biscoi, l'Ombria, la Serreta, el Carrascal eta Font Roja, la Carrasqueta eta els Plansek inguraturiko haran batean dago. Hiria, Riquer, Benisaidó eta Molinar ibaiek zeharkatzen dute, ibai hauek aldi berean Serpis ibaiaren ibaiadarrak direlarik. Alcoi "Hiru ibaien hiri" edo "Zubien hiri" izenekin da ezaguna, aipaturiko hiru ibai horiengatik. Hiriak honako udalerriekin egiten du muga: Banyeres de Mariola, Benifallim, Bocairent, Cocentaina, Ibi, Xixona, Onil, Penàguila eta la Torre de les Maçanes.

Landarediari dagokionez, mediterraniar baso arrastoak mantentzen dira gaur egun, el Carrascar eta Font-rojan. Artea eta Hagina bezalako zuhaitzak nagusi dira. Hiriko beste gune natural batzuetan, zuhaitz berriak landaturi dira, gehienak pinuak, hiriko basoen landarediaren %85a direlarik.

Errepide bidezko komunikazioari dagokionez, N-340 errepideak Alacant eta Valentzia hiriekin batzen du Alcoi.

## Demografia 
## Mairuak eta Kristauak 
thumb|ezkerrera|300px|Jaiaren argazki bat.

Apirilaren amaieran urtero ospatzen dute udalerri honetan "Mairuak eta Kristauak" izeneko festa ezaguna, 1980an "Nazioarteko interes turistikoaren festa" izendatu zutena. Musika eta koloreak uztartzen dituzte, emaitza entzun eta ikusgarria ematen.

Jai honetan Al Andaluseko historiaren pasarteak gogoratzen dituzte, XIII. mendeko kontuak izan zirenak.

## Alcoitar ezagunak 
* Antonio Gisbert (1834-1901)
* Ovidi Montllor (1942-1995), abeslaria.
* Isabel-Clara Simó (1943- ), idazlea.

## Kanpo estekak 
*   Alcoiko Udalaren webgune ofiziala
Davis itsasartea

**Davis itsasarteak**, Groenlandia eta Baffin Lurraren artean, Labrador itsasoa eta Baffin badia bereizten ditu. 339 Km-tik 644 Km-ko zabalerarekin, Ipar-mendebaldeko pasabidearen parte bat osatzen du. Labradorreko itsaslaster hotzak itsasartea hegorantz trabeskatzen du, Baffin Lurra ondoan, hormak ur gainean egonaraziz urte osoan. Golkoko Korrontetik sortua itsaslaster bero bat igotzen da iparrerantz, Groenlandiako kostaldeen ondoan. Geologikoki, Davis itsasarteak Baffin eta Labrador itsasoak baino sakonera ahulagoa du.

1587 urtean, John Davis itsasgizonak itsasartea arakatu zuen. Ordutik, Ozeano Arktiarretik pasabide komertzial bat ezartzeko saiakerak handiak izan ziren. Britainia Handiak eta Norvegiak hainbat saiakera egin zituzten, John Rae, Roald Amundsen, eta Sir John Franklin itsasgizonek gidaturiko espedizioak bidaliz. Sir John Franklinen espedizioak amaiera tragikoa izan zuen, eta Ingalaterratik abiatu ziren marinel guztiak hotzez eta goseak jota hil ziren.

## Ikus, gainera 
* Baffin Lurra

## Kanpo estekak 
*  Satelite bidezko irudia.
Oinarri banda

**Oinarri banda** seinale digitalak berezko maiztasun-banda aldatu gabe (modulatu gabe) igortzen diren transmisio-teknika da.

## Sarrera 
Normalean, oinarri banda kilometro gutxiko distantzietarako erabiltzen da, banda zabaleko modemen beharrik ez dituela. Uhin-indargabetzearen ondorioz, seinalea birsortzeko errepikagailuak beharrezkoak dira.

Oinarri bandan oinarritzen diren teknikarik ezagunenak CSMA/CD (Ethernet) eta Token Ring dira.

Seinale baten transmisioak kanal osoa hartzen du, ondorioz **kanalaren banda-zabalera**, osorik erabiltzen du. Informazio-iturri desberdineko datu multzoen aldibereko transmisioa, pultsuak tartekatuz lortzen da, hau da, denbora-multiplexazio prozeduraren bidez (TDM).

## Ikus, gainera 
* Transmisio-teknika
* Banda zabala
* Modulatu
* TDM

## Kanpo estekak 
*  Telekomunikazio Hiztegia euskaraz
IEEE 1394

**IEEE 1394**, **Firewire** edo **i.Link** gailu digitalak (kamerak, bideokamerak... ) ordenagailuari konektatzeko abiadura handiko serie interfazea da, Apple-k asmatua. IEEE normalizazio erakundeak IEEE 1394 arauan zehazten du. OSI ereduko 1. mailan kokatzen da.

## Ezaugarriak 
* Abiadura handiko interfazea 400 Mb/s-ko abiadurara hel daiteke
* Plug & play (PnP)
* 6 pineko konektoreak (datuak eta elektrizitatea)
* Hedapen-maila: 64 periferiko 4,25 metrorainoko kableekin
* IEEE 1394b bertsioa: 1,6 Gb/s-ko abiadurara hel daiteke

Konektore estandarren desberdineko abiaduren alderaketa taula:

## Ikus, gainera 
* USB
* Bluetooth
* RS-232

## Kanpo estekak 
*  Telekomunikazio Hiztegia euskaraz
Banda zabala

**Banda zabala** urruneko distantzietan, datuak, ahotsa eta bideoa transmititzeko transmisio-teknika da. **Banda zabaleko** transmisioek seinale analogikoa eta maiztasun heinak erabiltzen dituzte.

## Sarrera 
Ordenagailuak modu digitalean lan egiten duenez, bere seinale digitala seinale analogikora egokitzeko bihurgailua behar du, modema esaterako.

Kable ardazkideren edo zuntz optikoaren bidez maiztasun handiko transmisioak erabiltzen direnean, terminalak eta konputagailuak komunikatzeko, modemez gain, anplifikadoreak ere behar ditu **banda zabalak**. Transmisio-teknika honek distantzia handiak onartzen ditu.

Seinalearen fluxua noranzko bakarrekoa da eta banda-zabalera nahikoa izanez gero aldi berean hainbat transmisio egin daitezke.

Noranzkoaren arazoari aurre egiteko, irtenbide bi daude:
:* Kableatu-bikoitza (dual-cable): Kanal bi erabili; bata bidaltzeko eta beste jasotzeko.
:* Kanala zatitu (Mid-split): Kanala maiztasun heinetan zatitzen da. Kanal erdi bat bidaltzeko eta bestea jasotzeko.

**Banda zabalean**, informazioa berezko maiztasunetik beste maila desberdineko maiztasunera bihurtzen da. Prozesu honi, modulazioa deritzo, seinalea kanalera egokitzeko egiten da eta, gainera, kanala multiplexatzea (konpartitzea) ahalbidetzen du, zenbait erabiltzaile kanala aldi beran erabil ahal izateko.

**Banda zabalak**, maiztasun-multiplexazioa (FDM) teknika erabiltzen du, datu multzo desberdinak aldi berean transmititzea ahalbidetuz.

## Ikus, gainera 
* Transmisio-teknika
* Oinarri banda
* Modulatu
* FDM

## Kanpo estekak 
*  Telekomunikazio Hiztegia euskaraz
RS-232

**RS-232** estandarra telefonoko lerro analogikoen bidez DTE bat eta DCE bat komunikatzeko estandarra dugu. Hastapenetan ITU-ren V.24-an zehazten zen baina EIA RS-232C-ren araudian berrituta dago.

## Ezaugarriak 
* Ezaugarri mekanikoak: DB-25 edo DB-9 konektoreak erabiltzen ditu
* Ezaugarri elektrikoak: +3v.-en (0) eta –3v.-en (1) arteko tentsio-mailak erabiltzen ditu, seinale bitarrak alegia. Distantzia maximoa: 15 m (teorikoa), 19200 b/s-ko abiadura (teorikoa).
* Ezaugarri funtzionalak: Pin-zenbakien deskribapen funtzionala deskribatzen du.
** TD (transmit): Datuak bidaltzeko
** RD (receive): Datuak jasotzeko
** RTS (request to send): Konputagailua prest dago seinalea bidaltzeko.
** CTS (clear to send): Modema -DCE- prest dago datuak jasotzeko.
** DSR (data set ready): DCE prest.
** DTR (data terminal ready): Konputagailua prest.
** CD (carrier detect): Uhin-garraiatzailea detektatzeko
** Gainerako seinaleak datu-kontrolerako dira.
* Prozedurazko ezaugarriak: “Bidali-jaso” komunikazio ekintza parean oinarritzen da.

Adibidez: DTE-k RTS seinale aktibatzen du, modemak erantzuteko moduan egonez gero CTS seinalea aktibatzen ihardesten dio.

## RS-232-C-ren erabilpenak 
* DTE-DCE konexiorako
* DTE-DTE konexiorako modem nulua: Bi konputagailu datuak trukatzeko konexioa da. Honetarako “modem nulu” izeneko teknika erabiltzen da, mutur bakoitzean bidaltzeko (TD) eta jasotzeko (RD) kableen seinaleak elkar gurutzatzen dira.

## Seinaleak (DTE-tik) 
RS-232-ren seinale arruntenak pin-zenbakien arabera:

## Ikus, gainera 
* USB
* Firewire
* Bluetooth

## Kanpo estekak 
*  Telekomunikazio Hiztegia euskaraz
Transmisio asinkrono

**Transmisio asinkronoa** Datu transmisiorako igorgailua eta hargailua START/STOP karaktereen bidez sinkronizatzen diren transmisio-modua. Erlojurik gabeko komunikazioa ere deritzo. Transmisio sinkronoari erkatzen zaio.

Transmisioaren byte bakoitzeko, abiatzeko eta bukatzeko kontrol-bit baten bidez, igorlea eta hartzailea sinkronizatzen dira. Honela, hartzailea hasiera-bita antzeman ondoren sinkronizatzen da. Kontrol-bit hauek honako helburuak dituzte:

:* Datu bat heltzeko dagoenean, hartzaileari ohartaraztea
:* Hurrengo bytea heldu baino lehenago, sinkronizatzeko lanak egiteko hartzaileri behar duen denbora ematea

Transmisio mota hau soila eta kostu gutxikoa da, nahiz eta egiaztatzetarako bit asko erabili.

## Transmisio asinkronoaren byte egitura 
## Ikus, gainera 
* Transmisio sinkrono
* Transmisio-modu
* Transmisio
* Seinale

## Kanpo estekak 
*  Telekomunikazio Hiztegia euskaraz
Serieko transmisio

**Serieko transmisioa** komunikazio kanal bakar batean, datu-entitate bat osatzen duen bit-taldea banaka (ilaran) bidaltzen den transmisioa. Debora-tarte bakoitzean datu bakar bat baino ez da bidaltzen. Paraleloko transmisiori erkatzen zaio.

Distantzi handietan transmititzeko erabiltzen da. Seinale bat bidaltzeak ez du esan nahi bit edo datu bakarra bidaltzen dela. Modulazio teknikek, seinale bakoitzeko bit bat baino gehiago transmititzea ahalbidetzen dute.

Serieko transmisioa:

Igorle 1 0 0 0 1 0 0 1 1 1 0 1 0 ... Hartzaile

## Ikus, gainera 
* Paraleloko transmisio
* Transmisio
* Seinale
* Transmisio-bide

## Kanpo estekak 
*  Telekomunikazio Hiztegia euskaraz
Paraleloko transmisio

**Paraleloko transmisio ** komunikazio kanal desberdinak erabiliz, une bakoitzean datuak zortzinaka edo hamaseinaka (multzoka) bidaltzen dira. Ordenagailu barruan erabiltzen da gehien bat.

Transmisio paraleloa seriekoa baino arinago da. Baina distantzia handitzen doan heinean, ez dira kableak bakarrik garestitzen, igorgailuaren eta hargailuen konplexutasuna ere handitzen da, urruneko distantzietan seinaleak igortzeko eta jasotzeko zailtasunak areagotzen baitira. Urruneko distantzietan **paraleloko transmisioa** garestiegia bihurtzen da.

Paraleloko transmisio:

:Igorle --------------- Hartzaile
::1 0 0 0 1 0 0 1
::1 0 0 1 0 0 0 1
::0 0 0 1 0 0 1 1
::1 1 0 0 1 1 0 0

## Ikus, gainera 
* Serieko transmisio
* Transmisio
* Seinale
* Transmisio-bide

## Kanpo estekak 
*  Telekomunikazio Hiztegia euskaraz
Barne produktu gordin

thumb|250x250px|BPGd nominala biztanleko (Banku mundialaren datuak, USD, 2014).
thumb|thumbtime=44|start=0|**BPGd** ulertzeko bideoa.
**Barne produktu gordina** (**BPGd**) herrialde baten jarduera ekonomikoa neurtzeko zuzeneko informazioa ematen duen magnitudea da. Herrialde bateko zenbait ekoizpen-faktorek denboraldi jakin batean berenganatutako sarreren batuketa eginez lortzen da, eta euroetan edo estatubatuar dolarrak bezalako diru-unitateetan adierazten da.

Adierazle horrek, ordea, ez du biztanleriaren aberastasuna islatzen; izan ere, herrialde batek ekoizpen eta diru-sarrera handiak izan litzake, baina baita oso biztanle kopuru handia ere. Hori dela-eta, *per capita* BPGd-a erabiltzen da; datu hori kalkulatzeko, BPGda herrialdearen biztanle kopuruaz zatitu behar da.

Aipagarria da Txinako Herri Errepublika bezalako herrialde zabal eta oso jendetsu baten eta Luxenburgoren moduko txiki baten BPGdak alderatzea. Txinarena (bilioi bat eta erdi dolar inguru 2005ean) Luxenburgorena (26.500 milioi dolar) baino askoz handiagoa zen; baina luxenburgotarrek 51.143 dolarreko *per capita* BPGda zuten eta txinatarrak baino askoz aberatsagoak dira; izan ere, txinatarren *per capita* BPGda 1.100 dolarrekoa zen.

Halaber, ez da ahaztu behar *per capita* eginez, batez bestekoa agertzen dela eta herrialde baten barruan, pertsonen arteko aberastasun mailaren artean izugarrizko aldea egoten dela maiz.

## BPGd osoa 
BPGda herrialde baten ondasun eta zerbitzuen batura da:
:BPGd = C + I + X - M \,
non
:*C* = herrialdeko kontsumoa
:*I* = inbertsioa
:*X* = esportazioen bolumena
:*M* = inportazioen bolumena

## Euskal Autonomia Erkidegoko BPGda 
Azken hogeita bost urteotan, aldaketa handiak gertatu dira Euskadin, industrian oinarritutako ekonomiatik zerbitzatuetarikora pasatuz: 1975ean, 2.075.000 biztanle zeudenean, barne produktu gordina 3 bilioi pezetakoa zen (18.030 milioi euro), batez ere industriak sortua, biztanleria aktiboaren % 50 baino gehiagori ematen baitzion lana sektore horrek.

Hogeita bost urte geroago, eta antzeko biztanle-kopurua badugu ere, BPGda bikoiztu egin da ia, eta 5,8 bilioi pezetara iritsi zen (34.859 milioi euro), batez ere zerbitzuen sektoreak izan duen gorakadaren ondorioz, izan ere biztanleria aktiboaren % 60 enplegatzen baitu.

2022an 

## Hego Euskal Herriko BPGda 2015ean 
2015. urteko datuei begiratuta, balio absolutuetan honako hau daukagu:

* EAE = 65.923.550.000 €
* Nafarroa = 18.245.610.000 €
---------------------------
* Guztira = 84.169.160.000 €

Dolarretan (artikulua editatzean finkatutako bihurketa tasa 2016/11/17): 90.407.261.010 USD

## Herrialdeen BPGden zerrenda 
* *Nazioarteko Diru-Erakundea*', World Economic Outlook Database, 2006ko irailean

## BPGd. Kritikak 
## Erreferentziak 
## Kanpo estekak
Transmisio sinkrono

**Transmisio sinkrono** datu transmisiorako igorgailua eta hargailua seinale (erloj) baten bidez sinkronizatzen diren transmisio-modua. Erlojupeko komunikazioa ere deritzo. Transmisio asinkronoari erkatzen zaio.

## Sarrera 
Datu-transmisiorako igorlearen eta hartzailearen erlojuak sinkronizatzen dira. Transmisioak irauten duen bitartean etengabe sinkronizatuta mantentzen dira komunikazioaren partehartzaileak.

Transmisio sinkronoan bit sekuentzia trinkoa bidaltzen da, trama deritzona.

Datu-bloke marduletarako, transmisio sinkronoa asinkronoa baino eraginkorragoa da.

## Sinkronismo moduak 
Sinkronismoa gauzatzeko bi modu daude:

:# Komunikazio kanal independente bat erabiltzea
:# Sinkronismorako kode bat erabiltzea, Manchester kodeketa esaterako.

Manchester kodeketak datuen artean sinkronismorako erabilgarriak diren seinaleak tartekatzen ditu.

Transmisioaren hasieran atariko seinale batzuk erabiltzen dira:

:* **Sinkronizazio-byteak**: Byte-ra zuzendutako protokoloetan.
:* **Flag**: Bit-era zuzendutako protokoloetan.

Atariko seinalearen eginkizunik nagusiena, hartzaileari datuen etorreraz ohartaraztea da.

Erloju-seinaleek transmititzeko edo jasotzeko abiadura zehaztuko dute.

## Transmisio sinkronoaren trama egitura 
## Ikus, gainera 
* Transmisio asinkrono
* Transmisio-modu
* Transmisio
* Seinale

## Kanpo estekak 
:* Telekomunikazio Hiztegia euskaraz
Tommy Haas

**Tommy Haas** Alemaniako tenislaria da. ATP-sailkapenean 11. postuan dago, baina 2002an 2. postura iristea lortu zuen.
Tenislari honen afizioak zinea, musika, golfa, NBA, ur-kirolak, mahai-tenisa eta abiadura handiko kotxeak dira.

## Ibilaldi profesionala 
Haas txiki-txikitatik hasi zen tenisean, 2 urte t'erdirekin jada hasia zen erraketa txiki batekin tenis-pilotak bere aitari botatzen. Bere aitak, semeak talentua zeukala ikusterakoan, zeukan diru-kopuru guztia gastatu zuen bere semeari entrenatzaile on bat ordaintzeko.
Apustua ez zitzaion batere gaizki atera, izan ere 5 urte beteak zituela, bere lehenengo txapelketa irabazi zuen bere jaioterrian, Hamburgen. Gutxinaka txapelketak irabazten joan zen eta 13 urte zituenean jada Austria, Alemania eta Europako txapelketak irabaziak zituen bigarrengo aldiz.
Nick Bollettierik bere talentua ikusterakoan dohain utzi zion bere Floridako akademian sartzen. Beraz, 13 urterekin eta ingelesa ikasi gabe, Haas AEBtara joan zen, serioski entrenatzen hasteko asmoz.
1996an, Haas jokalari profesionala bihurtu zuen eta gorako ibilbidea hartu zuen urte gutxitan izan ere bi urteren buruan bere lehenengo ATP-saria irabazi zuen eta Open Australiarrean final erdietara iritsia zen. 2000. urtean zilarrezko domina irabazi zuen Sidney-ko joko olinpikoetan.

2001 eta 2002 urteak oparoak izan ziren tenislariarentzat, izan ere lehenengo urtean 4 ATP-sari irabazi zituen eta 2002. urtean munduko 2. tenislari onena bilakatu zen. Baina urte hartan, istripu bat gertatu zen, Haasen bizia arriskuan jarriz, gainera bere aita koman geratu zen istripu tragiko hartan. Bere sorbalda hautsi zuen eta zirkuitu-profesionala utzi zuen 2004. urtera arte. Gogo handiz itzuli zen, Andy Roddick, Marat Safin eta Roger Federer bezalako tenislari ospetsuei irabaziz eta urte berean 2 ATP-txapelketa lortuz.
2006. urtean 3 ATP-txapelketa irabazi zituen eta AEB-tako Open ikusgarri bat egin ondoren, zortzirenekoetan kanporatua izan zen hankan lesio txiki bat izan ondoren. Gainera sailkapenean 9. postuan kokatu zen, ondorioz, postu batengatik, ezin izan zuen Masters Kopan sartu.
Tommy Haas ezkondua dago eta 2005. urtean jaiotako Sophia alaba dauka.

## Banaka 
### Sariak 
### Finalista 
* 1997: Lyon ( Fabrice Santoro 20px )
* 1998: Lyon ( Alex Corretja 20px )
* 1999: Auckland ( Sjeng Schalken 20px )
* 1999: Stuttgart ( Magnus Norman 20px )
* 1999: Munich ( Greg Rusedski 20px )
* 2000: Munich ( Franco Squillari 20px )
* 2000: Sydney ( Yevgeny Kafelnikov 20px )
* 2000: Viena ( Tim Henman 20px )
* 2002: Erroma ( Andre Agassi 20px )

## Taldeka 
### Sariak 
## Kanpo loturak 
*  ATP Perfila
*  Davis Kopa Perfila
*  Tommy Haas 
*  Tommy Haas Tenis Akademia
Northland eskualdea

**Northland eskualdea** (ofizialki **Northland Regional Council**, Te Tai Tokerau maorieraz) Zeelanda Berrian iparraldeenen dagoen eskualdea da eta lurraldea osatzen duten 16 eskualdetako bat da, Ipar uhartean.

Hiri nagusia Whangarei da.

## Inguru naturala eta klima 
Northland eskualdea Ipar Aucklandko penintsulan kokatzen da, eta 285 kilometroko luzerako penintsula honen %80a da. Guztira 13.940 kilometro karratuko azalera dauka. Mendebaldean Tasmaniako itsasoarekin eta ekialdean Ozeano Pazifikoarekin egiten du muga. Eskualdeko iharduera ekonomiko nagusiak bi dira, nekazaritza eta basogintza. Bi iharduerok lurraldearen erdia hartzen dute.

Northlandeko klima, epela da. Udak hezeak izaten dira eta neguak nahiko epelak. Udako tenperaturarik altuenak 26°C eta 22°C bitartean ibiltzen dira, neguan berriz maximoak 14°C eta 17°C bitarte. Hilabeterik beroenak urtarrila eta otsaila dira. Urtero 1.500mm eta 2.000mm arteko euriteak izaten dira. Ohiko haizeak hego-mendebaldekoak dira. Gune tropikaletan sorturiko ekaitz tropikalen arrastoek maiz eragiten diote eskualdeko klimari.

## Banaketa administratiboa 
Northlandeko eskualdea hiru barruti desberdinetan banaturik dago:

* Far North Barrutia, hiriburua Kaikohen duelarik.
* Whangarei Barrutia
* Kaipara Barrutia, hiriburua Dargavillen duelarik

## Kanpo estekak 
*  Northland eskualdeko gobernuaren webgunea.
Auckland eskualdea

**Auckland eskualdea** (ofizialki **Auckland Regional Council**) Zeelanda Berriko eskualde bat da, hiririk handiena bertan dagolarik. Zazpi barruti ditu:
* Auckland
* Manukau
* North Shore
* Waitakere
* Papakura Barrutia
* Franklin Barrutia
* Rodney Barrutia

Guztira Zeelanda Berriko populazioaren %32a bizi da eskualde honetan.

## Demografia 
Eskualderik txikiena izan arren, Zelanda Berriko eskualderik jendetsuena da, 2005eko estimazioaren arabera 1.337.000 biztanle bizi ziren. Eskualdea lurraldeko beste edozein zonalde baino arinago ari da hazten. Azken hamar urteetan 240.000 pertsonetan hazi da biztanleria, %22a. 2001eko erroldaren arabera, Aucklango eskualdeko biztanleriaren %26,3 jatorri europearrekoa da, biztanleriaren %24,3a maori jatorikoa eta biztanleriaren %66,7 herrialde asiarretako jatorria dauka. Datu hauek argi uzten dute eskualdean bizi diren arraza ezberdinak, Zelanda Berriko beste edozein puntutan baino aniztasun gehiago.

Eskualdeak Aucklango gune metropolitarra eta inguruko herri eta nekazal guneak hartzen ditu barne. Horrez gain, Haurakiko golkoko uharteak ere eskualde honen zati dira.

## Kanpo estekak 
*  Aucklandgo barrutiko webgunea.
*  Aucklandgo udalaren webgunea.
Irlanda (argipena)

**Irlanda** hau izan daiteke:

# Irlanda edo Irlanda uhartea: Britainiar uharteetako txikiena da, baita herrialde historiko bat ere. 1922tik aurrera bi estatuen artean banatuta dagoen herrialdea da.
# Irlandako Errepublika: Europar Batasuneko estatua.
# Ipar Irlanda: Erresuma Batuaren zati den lurraldea, uhartearen ipar-ekialdean kokatua.
# Irlandako Estatu Askea: 1922 eta 1937 urteen artean ezarritako irlandar estatua.
# Irlandako itsasoa: Irlanda eta Britainia Handiaren artean kokatzen den itsasoa.

## Ikus gainera 
* Irlandaren banaketa administratiboa
* Irlandera
Bay of Plenty eskualdea

**Bay of Plenty eskualdea** (ofizialki **Environment Bay of Plenty**) Zeelanda Berriko eskualde bat da, Ipar Uhartean kokatua, izen bereko badiaren inguruan. 7 barruti ditu:
* Tauranga
* Rotorua barrutia
* Whakatane barrutia
* Western Bay of Plenty barrutia
* Kawerau barrutia
* Opotiki barrutia

Hiririk handiena Tauranga (106.500) da eta ondoren Rotorua (55.100). Hala ere hiriburua Whakatanen kokatuta dago.

## Geografia 
Badia, Coromandelgo penintsulako oinarritik Runaway lurmuturreraino hedatzen da, mendebaldetik ekialderako norabidean. Badian hainbat uharte kokatzen dira, besteak beste, Uharte Nagusia edo Tuhua, Motiti uhartea, Whale uhartea eta uharterik famatuena, Whakaari edo White uhartea. Azken uharte hau, jatorri bolkanikoko uhartea da eta sumendi aktibo bat dago bertan.

Badiaren izena "Bay of Plenty" (), 1769. urtearen inguruan jarri zuen James Cook esploratzaile ingelesak. Antza denez bisitatu zituen Maorien herrixketan hainbat elikagai aurkitu zituen, eta horregatik "Ugaritasunaren badia" izena jarri zion badia hari.

## Ekonomia 
Eskualdeak baso ugari ditu, eta basu hauek ustiatzen dituzten hainbat industria daude. Horrez gain, nekazaritza estentsiboak badu bere garrantzia, nahiz eta iharduera ekonomiko nagusia ez izan. Artaldeak ugariak dira, Zelanda Berriko beste eskualde askotan bezala. Horrez gain, landatutako fruituen artean Persea amerikarra, Kiwiak eta sagarrak nabarmentzen dira.

## Erreferentziak 
## Kanpo estekak 
*  Eskualdeko gobernuaren webgune ofiziala.
Gisborne eskualdea

**Gisborne eskualdea** (ofizialki **Gisborne District Council**, Te Tai Rāwhiti maorieraz) Zeelanda Berriko eskualde bat da, Ipar Uhartean kokatua eta era berean bertako barruti bakarra, hiriburuko izen berarekin.

## Kanpo estekak
Hawke's Bay eskualdea

'''Hawke's Bay eskualdea** (ofizialki **Hawke's Bay Regional Council''', Te Matau-a-Māui maorieraz) Zeelanda Berriko eskualde bat da, Ipar Uhartean kokatua. Bi hiriburu ditu, hiririk garrantzitsuenak: Napier eta Hastings.

## Kanpo estekak
Depresio (meteorologia)

[thumb|250px|Behe presioko gune bat, [Islandiaren hegoaldean.]]
Meteorologian, **depresioa**, **beheragunea** edo **behe presioko gunea**, ingurunearen aldean, presio atmosferiko apala duen eremua da. Behe presioko guneek ekaitzak sor ditzakete eta, orobat, urakanak eta zikloiak lurralde tropikaletan.

## Ezaugarriak 
Behe presioko guneak haize indartsuekin erlazionatu ohi dira presio atmosferikoa goratzen denean. Presioaren goratzeak zeru lainotuak sortzen ditu airearen asetasuna igotzean. Horrela behe presioko guneek zeru lainotuak eta euriak ekarri ohi dituzte.

Klimatologian, behe presioko guneak konbergentzia inter-tropikaleko zonaldeetan (ITCZ ingelesez) sortzen dira, Hadleyren zelula barruko zirkulazio moduan. *Frontedun behe presioko guneak*, gune epeletan sortzen dira eta lurburu aldeetako fronteen eraginaren ondorioz sortzen dira. *Behe presio termikoak* bestalde zonalde idorretan sortzen dira Kaliforniako *Death Valley*n esaterako.

Gainazaleko behe presioko guneak azalera txikikoak izaten dira Goi presioko guneekin alderatuz. Dena den, goi presioko guneek baino haize indartsuagoak izaten dituzte, gainazaleko zirkulazioa kontrolatzen duten gainazaleko marruskadura presio gradientearen indarrari indar zentrifugoari eta Coriolis efektuari batzen zaizkio.

## Airearen zirkulazioa 
Airearen zirkulazioari dagokionez, behe presioko gunearen erdigunearen inguruan, erlojuaren kontrako norabidean egiten du bira haizeak. Horrez gain, erdigunearen inguruan sorturiko lainotza fronte izeneko egiturak osatuz antolatzen da. Haize beroak bultzaturik (hego edo hego-mendebaldekoa normalean) fronte beroa osatzen da, Ipar edo ipar-mendebaldeko haize hotzek fronte hotza osatzen dute. Hego hemisferioan haize hotz eta beroak alderantzizkoak dira.

Fronte hotzari fronte beroa gehitzen zaionean fronte okluitua osatzen da.

## Behe presioko guneen eta fronteen irudikapena 
Behe presioko guneak "B" letra gorriaren bitartez irudikatzen dira eguraldi mapetan. Ingelesez "L" letra (Low) erabiltzen da eta Alemanez "T" letra (Tief). Fronte beroa, kolore gorriko marra bat margotuz irudikatzen da, marra horren ezkerreko aldean biribil erdiak margotzen dira. Fronte hotza, kolore urdineko marra bat margotuz irudikatzen da, marra horren ezkerreko aldean kolore berdineko hirukiak margotzen dira.

Fronte okluituaren kasuan, erabilitako kolorea morea izan ohi da, eta linearen ezkerrean margoturiko forma geometrikoak herrialdez herrialde desberdinak dira, baina normalean hiruki eta biribila

## Ikus, gainera 
* Europako haize ekaitz
* Antizikloi
* Goi-geruzetako depresio isolatua (GOIDI)

## Erreferentziak 
## Kanpo estekak
Zeelanda Berriaren banaketa administratiboa

thumb|200px|Zeelanda Berriko eskualdeak
**Zeelanda Berriaren banaketa administratiboa** 16 eskualdetan egiten da. Horietatik 12 parlamentu batez aginduak dira eta beste 4ak autoritate territorial batez.

### Ipar Uhartea 
* Northland (Hiriburua Whangarei)
* Auckland (Hiriburua Auckland)
* Bay of Plenty (Hiriburua Whakatane)
* Gisborne
* Waikato
* Taranaki (Hiriburua Plymouth Berria)
* Manawatu-Wanganui (Hiriburua Palmerston North)
* Hawkes Bay (Hiriburua Napier)
* Wellington (Hiruburua Wellington)

### Hego Uhartea 
* Canterbury (Hiriburua Christchurch)
* Marlborough (Hiriburua Blenheim)
* Nelson
* Otago (Hiriburua Dunedin)
* Southland (Hiriburua Invercargill)
* Tasman (Hiriburua Richmond)
* West Coast (Hiriburua Greymouth)

### Menpeko Lurrak 
* Cook uharteak
* Niue
* Tokelau

### Uharteak 
Aipaturiko eskualde eta menpeko lurrez gain, Zeelanda Berriaren lurraldearen barnean hainbat uharte desberdin daude. Chatham uharteak eta Kermadecs uharteak, Antartikatik hurbil kokaturik. Irla hauetan oso jende gutxi bizi da klimaren gogortasuna dela eta. Irla hauek lurralde kontseilu batek gobernatzen ditu.

## Ikus, gainera 
* Zeelanda Berria

## Kanpo estekak 
*  Zelanda Berriko eskualde eta hiriei buruzko biztanleri datuak.
Igninbrita

thumb|Igninbrita bat.
**Igninbrita** pikor ez kontsolidatuz osatutako arroka igneo bat da, errautsaz sorturikoa, fluxu piroklastikoetan sortzen dena. Orokorrean dazita edo erriolitaren konposaketa bera izaten dute.

Igninbrita batez ere tefra matrizez osatua dago, shard eta sumendi beiraz osatua. Pumita eta kristal zatiak ere daude osaeran. Erautsa matrizearen barnean, batzuetan legar tamainako arroka zatiak daude, xenolitoak edo inklusioak.

## Kanpo estekak
Piroklasto

**Piroklastoak** sumendi batetik ateratzen diren material solidoak dira. Tamainaren arabera izen ezberdinak hartzen dituzte:
* Sumendi-errautsak: 2 mm baino diametro txikiagoa duten partikulak. Mikroskopikoak izan daitezke.
* Lapilliak: italieratik datorren izena. 2 eta 64 milimetro arteko zatiak (64 26 da).
* Bonba bolkanikoak: 64 mm. baino gehiago neurtzen duten zatiak dira. *(irudian)*.

Piroklastorik handienak sumendiaren kraterrean bertan daude eta sumendiaren konoa bera osatzen dute sumendi askotan. Batzuetan piroklastoz eta labaz osatutako geruzak tartekatzen dira.

## Ikus, gainera 
* Hodei piroklastiko

## Kanpo estekak
Taranaki eskualdea

**Taranaki eskualdea** (ofizialki **Taranaki Regional Council**) Zeelanda Berriko eskualde bat da, Ipar Uhartean kokatua. Bere hiriburua New Plymouth da.

Taranaki mendiaren magalean dago eskualdea.

## Kanpo estekak
Manawatu-Wanganui eskualdea

**Manawatu-Wanganui** (ofizialki **Horizons Regional Council**) Zeelanda Berriko eskualde bat da, Ipar Uhartearen hegoaldean kokatua. Bere hiriburua Palmerston Northda. Beste hiri garrantzitsu bat Wanganui da. Guztira 8 barruti ditu:
* Palmerston North
* Stratford barrutia
* Ruapehu barrutia
* Wanganui barrutia
* Rangitikei barrutia
* Manawatu barrutia
* Horowhenua barrutia
* Tararua barrutia

## Ikus, gainera 
* Tongariro Parke Nazionala

## Kanpo estekak
Wellington eskualdea

**Wellington eskualdea** (ofizialki **Greater Wellington**) Zeelanda Berriko eskualde bat da, Ipar Uhartearen hegoaldean kokatua. Zeelanda Berriko hiriburua bertan dago.

## Kanpo estekak
Pegmatita

**Pegmatita** pikor larriko arroka igneo bat da, filoniarren taldekoa, izan ere magma sumendiko zainetatik gora igotzen hasi eta kanpora atera aurretik solidotzen baita.

## Ezaugarriak 
20mm baino handiagoak diren kristalekin. Gehienetan dauden mineralak granitoaren berdinak dira.

Kristalen tamaina handia da pegmatiten ezaugarri garrantzitsuena, askotan hauek 50mm baino larriagoak direlarik. Hala ere 10 metro baino handiagoak diren kristalak aurkitu dira, munduko handienak.

Mineralak bi fasetan solidotzen dira; fusio tenperatura altua dutenak lurraren barrenean poliki solidotzen dira eta beraz kristal handiak eratuz, eta fusio tenperatura baxuagoa dutenak aldiz azaletik gertu kristalak eratzeko denborarik gabe.

## Erabilerak 
Elementu ezohikoen kontzentrazio handiak aurki daitezke pegmatitetan. Dirudienez urak kontzentratu arazten ditu azaletik gertu solidotzen ari denean. Ondorioz koltana osatzen duten kolunbita eta tantalita mineralak lortzeko bidea ematen du, bai eta harribitxiak ere.

## Iruditegia 

Irudi:Pegmatyt 1.JPG|Pegmatita.
Irudi:Emerald in a quartz and pegmatite matrix.JPG|Esmeraldak pegmatitaren azalean.
Irudi:Pegmatyt-andaluzyt.JPG|Andaluzita pegmatitaren azalean.
Irudi:Pegmatite dans micaschiste.jpg|Pegmatita zaina.

## Kanpo estekak
Tasman eskualdea

**Tasman** (ofizialki **Tasman District Council**) Zeelanda Berriko eskualde bat da eta era berean barruti bat. Hego Uhartean dago

## Kanpo estekak
Canterbury eskualdea

**Canterbury eskualdea** (ofizialki **Environment Canterbury**) Zeelanda Berriko eskualde bat da. Hego Uhartean dago, ekialdeko kostaldean. Bere azalera dela eta Zeelanda Berriko eskualderik handiena da. 10 barruti ditu bere baitan:
* Christchurch
* Hurunui barrutia
* Kaikoura barrutia
* Ashburton barrutia
* Timaru barrutia
* Mackenzie barrutia
* Selwyn barrutia
* Waimate barrutia
* Waimakariri barrutia
* Waitaki barrutia

## Ikus, gainera 
* Aoraki/Cook mendia

## Kanpo estekak 
* Environment Canterbury: Regional Council.
Otago eskualdea

**Otago eskualdea**  (ofizialki **Otago Regional Council**) Zeelanda Berriko eskualde bat da. Hego Uhartean dago, hego ekialdeko kostaldean. Dunedin da eskualdeko hiri nagusia.

"Otago" izena "Ōtākou" maorierazko hitzaren hegoaldeko ebakera lokala da eta portuko sarreran zegoen maori herria izendatzen zuen. Terminoaren esanahi zehatza eztabaigarria da, "herri isolatua" eta "lurralde gorriaren lekua" bezalako itzulpenak proposatu dira. "Otago" da, halaber, Europako kokalekuaren izen zaharra, Weller anaiek 1831n ezarria.

Dunedin hiri nagusiaz gain, aipagarriak dira Queenstown eta Wānaka turismo zentro nagusiak, hegoaldean dagoen Kaitangata ikatz-iturri garrantzitsua, eta erdialdean garatu den ardogintza. Waitaki eta Clutha ibaiak dira herrialdeko energia hidroelektrikoaren iturriak. 

## Kanpo estekak
Southland eskualdea

250px|eskuinera
**Southland eskualdea** (ofizialki **Environment Southlan**) Zeelanda Berriko eskualde bat da. Hego Uhartean dago eta hegoaldeenen dagoen eskualdea da.

## Kanpo estekak
Frisia (probintzia)

**Frisia** (,  edo , biak dira gaur egun izen ofizialak, 1997tik) Herbehereetako hamabi probintzietako bat da. 2005ean 643.000 biztanle zituen eta hiriburua Leeuwarden () da, 91.817 biztanlerekin, probintziaren erdialdean.

Frisia Herbehereetako beste 11 probintzietatik bereizten da, hizkuntza propioa duelako: frisiera. Groningengo zati txiki batean ere hitz egiten da frisiera, ekialdean.

Frisia historikoa, dena den, Ipar itsasoaren ertzean dagoen eskualde zabalago bat ere bada, hiru zatitan banatua:

* Mendebaldeko Frisia: Herbehereetan (Ipar Holanda probintziako iparraldea, Frisia probintzia eta Gröningen probintzia)
* Ekialdeko Frisia: Alemanian (Saxonia Behereko Aurich, Leer, Wittmund eta Friesland barrutiak, Emden eta Wilhelmshaven hiri-barrutiak, Saterland udalerria, Land Wursten udalerria eta Butjadingen penintsula-udalerria.
* Iparraldeko Frisia: Alemanian (Schleswig-Holsteingo Nordfriesland barrutia eta Heligoland uhartedia)

Herbehereetako iparreko probintzia, ekialdera Groninga eta Drenthe eskualdeak dituena; hegoaldean Overijssel eta IJsselmeerreko polderrak (itsasoari hartutako lurrak), eta iparraldean Ipar itsasoa. 3.357 km2 ditu. Erlijioa: protestantismoa. Ordoki emankorra da, eta zatirik handiena itsasoaren maila baino beheragokoa da. Probintzia ezaguna da abelgorri arraza berezia duelako (arraza frisiar hanka-beltza). Patatak, garia, azukrea eta erremolatxa. Artzaintza. Industria ugari du, janari industria batez ere.

## Erreferentziak 
## Ikus, gainera 
* Herbehereen banaketa administratiboa

## Kanpo estekak 
*  Frisiaren webgune ofiziala
Google bomb

**Google bomb** (Googleren bonba) testu zehatz baten bidezko bilaketarentzako webgune bat Googleren bilatzailearen lehen postuetan azaltzea lortzeko balio duen metodoari deritzo. Metodo hau Googlek erabiltzen duen algoritmoaz profitatzen da, zeinak sailkapen ona eskaintzen dien leku askotatik loturak dituzten orrialdeei. Helburua lortzeko nahi den webgunerako lotura bat gehitu beharra dago, testu bezala bilaketaren testua jarriz.

## Nola burutzen da 
Google bomb egitea lortzeko, Googleren arakatzaileak itxura honetako lotura ugari aurkitu behar ditu:

Esaldia edo hitza

Aukera egokia izaten da foro bateko sinaduran erantsi edo webgune bateko txantiloietan gehitzea, orrialde askotan agertu dadin.

Emaitzak bi astetan lortu daitezke, eta beti ere proiektuaren hedapenaren araberakoa izaten da arrakasta.

## Nola saihestu 
Google bomb bat jaso duen webmasterrak bere gunean honako HTML kode hau erantsiz lortu dezake saihestea:

Hala eta guztiz ere, horren bitartez bilatzailean inolaz ere ez agertzea lortuko du, eta hori normalean ez da komeni.

## Historia 
Teknika hau 2001eko apirilaren 6an agertu zen lehenengoz Addam Mathesek idatzitako artikulu batean. Artikulu horretan *Google bombing* kontzeptua erabili zuen Mathesek, eta horrez gain, Googlek orrialdeak sailkatzeko metodo hori erabiltzen zuela nola jakin ahal izan zuen ere azaldu zuen. *internet rockstar* bilaketa bat egin zuenean, Ben Brownen webgunea azaldu zen lehen postuan, bertan *internet rockstar* testua azaltzen ez zen arren. Horrela, webgune askok *internet rockstar* testua erabiliz bertarako lotura zutela ikustean jakin ahal izan zuen metodo horretaz.

Hala eta guztiz ere, 1999an kasu bitxi bat ere gertatu zen, *more evil than Satan* (Satan baino gaiztoagoa) bilaketak Microsoften webgunera zuzentzen zuela-eta.

## Adibideak 
* Googlen **ladrones** bilatzeak SGAEren webgunea erakusten du lehen emaitza bezala.
* Googlen **Siempre Ganamos Algunos Euros** bilatzeak ere SGAEren webgunea erakusten du lehen emaitza bezala.
* Googlen **miserable** bilatzeak Angel Acebesen webgunea erakusten du lehen emaitza bezala.
* Googlen **miserable failure** bilatzeak Ameriketako Estatu Batuetako presidentearen webgunea erakusten du lehen emaitza bezala.

## Kanpo estekak
Gelderland

**Gelderland** () Herbehereetako probintzia bat da. 2005ean 1.970.856 biztanle zituen eta bere hiriburua Arnhem da. Hala ere Nijmegen eta Apeldoorn hiri handiagoak dira.

## Historia 
Gaur egungo Gelderland probintziak antzinako Gueldersko dukerriaren azaleraren hiru laurden betetzen ditu. Guelders herrialde bat izan zen XI. mendearen bukaeran Erromatar Inperio Sakratuaren barnean, gaur egungo Limburg probintzia eta Alemaniako Kleve barrutiaren atalak barnebilduz. Geldern hiria izan zen dukatuaren hiriburua. 1543an Habsburgotarrek sortu zuten Herbehereen parte bilakatu zen, Hamazazpi Probintzietako bat. Probintzia pobre eta ez oso populatua izan zen garai hartan.

## Pertsonaia ezagunak 
* Erik Breukink (1964), txirrindularia.

## Erreferentziak 
## Ikus, gainera 
* Herbehereen banaketa administratiboa

## Kanpo estekak
Groningen (probintzia)

**Groningen** (, ) Herbehereetako probintzia bat da, iparraldeenen dagoena. 2005ean 575.234 biztanle zituen eta bere hiriburua Groningen da.

Bertako biztanleek Behe Saxoi dialekto bat hitz egiten dute, Groningera (Grönnegs / Grunnegs). Gaur egun hala ere ez dute gehiegik hitz egiten, batez ere Groningen hirian bertan, inmigrazioa dela eta.

Ekialdean Alemaniako Saxonia Beherea estatuarekin egiten du muga, hegoadean Drentherekin, mendebaldean Frieslandekin eta iparraldean Wadden itsasoa du.

Groningeneko eskualdea batez ere nekazaria da, baina gas naturala badute Slochterenen. XIX. eta XX. mendetan honetan klase gatazka handia egon da eta bertan izan da udalerri bakarra non Herbehereetako Alderdi Komunistak alkatetza bat lortu duen (Beerta udalerria).

## Historia 
Hasiera batean Frisiako atal bat, Groninga zuzenean zen kudeatua Erromatar Inperio Santutik X. mendean. XI. mendean burgo bat bilakatu zen eta Utrechteko Artzapezpikutzaren esku geratu zen. Maximiliano I, Erromatar Inperio Santukoak, Groninga eta Friesland Saxoniako Alberto Dukeari eman zion. 1514 eta 1515 artean Gueldersko dukerriaren esku geratu zen eta 1536an Habsburgoen Herbehereen esku. 1594an Herbehera Batuek konkistatu zuten.

## Erreferentziak 
## Ikus, gainera 
* Herbehereen banaketa administratiboa

## Kanpo estekak
Flevoland

**Flevoland** () erdialdeko Herbehereetako probintzia da. 2.412 kilometro koadroko eremua du (lehorra 1.419 km², ura 993 km²) eta 2015eko urtarrilaren 1ean 401.791 biztanle zituen. Hiriburua Lelystad da eta hiri nagusia Almere.

Eratu zen Herbehereetako azken probintzia izan zen, 1986an.

## Historia 
1916an gertatu ziren uholdeen ondoren, Zuiderzee barne-itsasoa itxi eta lur lehor bihurtu behar zela erabaki zen. 1932ean Afsluitdijk dikea bukatu zuten eta beraz itsasoaren ixtea burutu. Hortik aurrera Zuiderzee IJsselmeer izendatu zuten, hau da, IJssel ibaiaren bukaerako lakua.

Lehortu zen lehengo lekua Andijkeko proba polderra zen, 1927an. Lehengo polder handia Wieringermeer izan zen (1930an), gaur egun Ipar Holandako probintziaren zatia dena. Hurrena Noordoostpolder (*Ipar-ekialdeko polder*) izan zen, Urk eta Schokland irlen inguruan. Overijssel probintziarekin batu zen. Horren ondoren, hegoaldean beste bi lur eremu sortu ziren 1957 (Ekialdeko Flevoland) eta 1968an (Hegoaldeko Flevoland). Hiru herri horiek probintzia berria sortu zuten 1986an. Izena *Lacus Flevo*-tik dator, erromatarrek bertan zegoen lakuari eman zioten izenetik, hain zuzen.

## Geografia 
### Itsasoari irabazitako lurraldea 
Lurralde honetako berezitasun nabarmenena bere sorrera -bere sorkuntza- da, zeren eta duela 70 urte ez zen existitzen, orduko Zuiderzee izeneko itsasoaren urpean baitzegoen. Bestela esanda, lurralde hau itsasoari *lapurtu* zaio lehortzeko teknika aproposa erabiliz, herberetarrei mundu osoan entzute handia eman dieten tekniken bidez. Herberetarrak, itsasoarekin zerikusirik duten gaietan teknikari onenak direla esan ohi da. Lehortutako lurraldea polder nederlanderazko hitzarekin izendatzen da.

Hala ba, Flevoland polderrez osatutako lur-eremua da egun. Lur-eremuaren sorkuntza 1940 eta 1968 artean burutu zen, eta lurralde berria probintzia gisa 1986. urtean eratu zen. Paisaia leun-leuna da, ez da tontorrik. Zola itsasoko ur mailaren azpian dago, 5 m-tara gutxi gorabehera. Sakontasun honek paisaiari beste ezaugarri bat ematen dio, dikez inguraturik edo mugaturik dagoela hain zuzen.

Horrela, prozesu luze eta garesti baten ondoren irabazitako lurra estatuarena da. Honek nekazaritza eta abeltzaintzarako uzten du, baita hirigintzarako ere.

## Hirigintza 
Hirigintzari dagokionez, hainbat hiri sortu dira, Herbehereetako lur urritasuna eta etxebizitzaren beharra arindu nahian. Hiriburua Lelystad da (Lely Afsluytdijk, Zuiderzee itxi zuen dikea diseinatu zuen ingeniariaren izena) egun 80.000 biztanle dituena. Almere eta Dronten eremu berria kolonizatzeko eraiki diren beste hiri batzuk dira. Hiri berri-berri hauek argi eta garbi islatzen dituzte gizarte zabala eta aurrerakoia, alde batetik, eta Herbehereetako herri-antolakuntza bestetik. Hirigintza irekia, garbia, zabala, naturaren neurrietara egina da. Lelystadeko Agora Antzokia edo Dronteneko De Meepaal dira gogo aurrerakoiaren lekuko.

## Erreferentziak 
## Kanpo estekak 
* Webgune ofiziala, flevoland.nl
Waikato eskualdea

**Waikato eskualdea** (ofizialki **Environment Waikato**, maorieraz *dabilen ura*) Zeelanda Berriko eskualde bat da, Ipar Uharteko ipar-mendebaldean kokatua. Hamabi barruti ditu:
* Hamilton
* Waikato barrutia
* South Waikato barrutia
* Waipa barrutia
* Thames-Coromandel barrutia
* Matamata-Piako barrutia
* Waitomo barrutia
* Otorohanga barrutia
* Franklin barrutia
* Hauraki barrutia
* Taupo barrutia
* Rotorua barrutia

## Demografia eta biztanleria 
Waikatoko eskualdea Taupō aintziratik King Countryrko iparralderaino hedatzen da. Hegoaldean Coromandelgo penintsularekin eta Auckland eskualdearekin egiten du muga. Eskualdeak 25.000 kilometro karratuko azalera dauka, eta azken estimazioen arabera 381.900 biztanle.

Eskualdeko hiririk garrantzitsuena Hamilton da. Hiri honek 120.000 biztanle inguru ditu 2005eko erroldaren arabera. Hamiltonen Waikato Unibertsitatea kokatzen da. Horrez gain, tamaina txikiagoko beste hainbat herri daude, Matamata, Tokoroa, Te Awamutu eta Cambridge, bakoitzak 10.000 eta 15.000 biztanle ingururekin. Bestalde hainbat herrixka daude, horien artean; Huntly, Morrinsville, Ngaruawahia, Otorohanga, Putaruru, Raglan, Te Kauwhata, Te Kuiti, and Tirau.

Auckland hiriaren hegoaldean, eta Waikatoko agintaritzak gobernaturiko lurraldearen barnean; Paeroa, Te Aroha, Thames, Whangamata, eta Whitiangako herriak kokatzen dira.

## Kanpo estekak 
*  Eskualdeko gobernuaren webgunea.
Drenthe

**Drenthe** () Herbehereetako ipar-ekialdeko probintzia da, Alemaniarekin muga egiten duena. 2.683 kilometro koadroko eremua du eta 2015eko urtarrilaren 1ean 488.576 biztanle zituen. Hiriburua Assen da.

## Historia 
Probintzia honetan K.a. 3500ean eraikitako trikuharriak aurkitu dira. Lehenbiziko aipamen idatzia 820koa da. Frantsesen esku egon zen 1795etik 1813ra bitartean. Alemaniarrek hartu zuten 1940tik 1945era arte.

## Ekonomia 
Abere hazkuntza, nekazaritza (laboreak, patata), petrolioa, kimika eta botika industria eta zeramika dira ekonomiaren oinarriak.

## Erreferentziak 
## Kanpo estekak 
* Webgune ofiziala, drenthe.nl